กรรณิกา ธรรมเกษร

กรรณิกา ธรรมเกษร (เกิด 11 สิงหาคม พ.ศ. 2490) ชื่อเล่น แอ้ เป็นผู้ประกาศข่าว นักแสดง และพิธีกรรายการโทรทัศน์ และอดีตสมาชิกสภาผู้แทนราษฎรกรุงเทพมหานคร

**ประวัติ**
กรรณิกา ธรรมเกษร เกิดที่กรุงเทพมหานคร เป็นบุตรของนายประภาส และนางดาวรุ่ง คุณพ่อและคุณแม่รับราชการ จบการศึกษาจากโรงเรียนเบญจมราชาลัย, โรงเรียนเทเวศร์วิทยาลัย และ แผนกวิชาภาษาศาสตร์ คณะศิลปศาสตร์ มหาวิทยาลัยธรรมศาสตร์
กรรณิกาสมรสกับอดีตสามีซึ่งเป็นนักบินพาณิชย์ มีบุตร 2 คน หนึ่งในนั้นคือกัปตัน นายแพทย์กรพรหม แสงอร่าม ภายหลังประกอบพิธีหมั้นกับชาวเยอรมนี แต่ปัจจุบันแยกทางกันแล้ว

**การทำงาน**
กรรณิกาหัดเรียนรำไทยที่ช่อง 4 บางขุนพรหม ตั้งแต่อายุ 10 ขวบ กับครูสัมพันธ์ พันธุ์มณี ก่อนจะได้รำออกทีวี เมื่ออายุ 12 ปี
ต่อมาเริ่มงานเป็นผู้ประกาศสถานีโทรทัศน์ไทยทีวีช่อง 4 ตั้งแต่ พ.ศ. 2512 ขณะยังเป็นนักศึกษาคณะศิลปศาสตร์ มหาวิทยาลัยธรรมศาสตร์ จากนั้นมาเป็นพิธีกรรายการโทรทัศน์ และผู้ประกาศข่าวไทยทีวีสีช่อง 3 ตั้งแต่เริ่มออกอากาศครั้งแรก เมื่อ พ.ศ. 2513 ต่อเนื่องมานานหลายปี รวมทั้งเล่นละครโทรทัศน์ช่อง 3 ช่อง 5 และเป็นนักโต้วาที ก่อนจะมาร่วมงานกับ ดร.สมเกียรติ อ่อนวิมล ที่บริษัท แปซิฟิก อินเตอร์คอมมิวนิเคชัน จำกัด และเป็นผู้ประกาศข่าวทางไทยทีวีสีช่อง 9 อ.ส.ม.ท. เมื่อ พ.ศ. 2530 ในช่วงที่ ดร.สมเกียรติ ปรับรูปแบบการนำเสนอข่าวในรูปแบบใหม่ และเป็นผู้จัดรายการโต้วาทีในนามบริษัท ภาษร โปรดักชั่น จำกัดทางโทรทัศน์ชื่อทีวีวาที ทางช่อง 9 โดยสร้างนักพูดที่มีชื่อเสียงมากมาย เช่น เสนาลิง, ณัฐวุฒิ ใสยเกื้อ เป็นต้น
กรรณิกามีเอกลักษณ์ในการอ่านข่าวทางช่อง 9 อ.ส.ม.ท.คือเมื่อกล่าวจบการรายงานข่าว เธอจะแสดงภาษามือสำหรับผู้พิการทางหู ซึ่งทำให้ได้รับรางวัล “เพื่อคนพิการ” จากสมาคมโสต ศอ นาสิกแพทย์แห่งประเทศไทย เมื่อ พ.ศ. 2532

**งานการเมือง**
กรรณิกาลงสมัครสมาชิกสภาผู้แทนราษฎร ในนามพรรคไทยรักไทย ในพื้นที่เขต 4 พญาไท เมื่อ พ.ศ. 2544 และได้รับการเลือกตั้ง แต่ถูกคณะกรรมการการเลือกตั้งเพิกถอนในภายหลัง และลาออกจากพรรคไทยรักไทย เมื่อ พ.ศ. 2548 เพื่อลงสมัครรับเลือกตั้งเป็นสมาชิกวุฒิสภากรุงเทพมหานคร แต่ก็ไม่ได้รับการเลือกตั้งอีก

**ผลงานละคร**
 แม่หญิง (2511) ช่อง 4- ฝันร้าย (2512) ช่อง 4- ริมฝั่งแม่ระมิงค์ (2512) ช่อง 4 - ประทีปอธิษฐาน (2516) ช่อง 4- อีสา (2517) ช่อง 4 รับบท ม.ร.ว.โสภาพรรณวดี- ผู้ชนะสิบทิศ (2519) ช่อง 9 รับบท อเทตยา- นานา(โรค)จิตตัง (2520) ช่อง 3- ดรรชนีนาง (2520) ช่อง 9 รับบท ดรรชนี- พล นิกร กิมหงวน (2520) ช่อง 9 รับบทประไพ- ทัดดาวบุษยา (2520) ช่อง 9 รับบท ทัดดาวบุษยา- ศิวาราตรี (2520) ช่อง 9 รับบท ดุสิตา- เธอจ๋ารักฉันไหม (2521) ช่อง 3- คุ้มผาคำ (2521) ช่อง 9 รับบท เมทินี กรวิก- ลูกทาส (2522) ช่อง 3 รับบท บุญเจิม- อิเหนา (2523) ช่อง 3- จิตไม่ว่าง (2524) ช่อง 3

**ภาพยนตร์**
 ขวัญเรียม (2544) รับบท คุณนายทองคำ

**ผลงานพิธีกร**
 พิธีกรรายการแม่บ้านที่รัก ทางไทยทีวีสีช่อง 3 (2522 - 2530)
*พิธีกรรายการทีวีวาที ทางช่อง 9 อ.ส.ม.ท. (2526 - 2543)- พิธีกรรายการกฎแห่งกรรม ทาง ททบ.5- พิธีกรรายการโต้คารมมัธยมศึกษา ทางไทยทีวีสีช่อง 3- พิธีกรรายการสภากาแฟ- ผลิตรายการ ซูเปอร์จิ๋ว ทางช่อง 9 อ.ส.ม.ท. ปัจจุบัน ผลิตโดย บริษัท ซูเปอร์จิ๋วจำกัด- พืธีกรรายการ กรรณิกาเซย์ เสน่ห์ทอล์ค ร่วมกับ อ.เสน่ห์ ศรีสุวรรณ์ ทางช่อง เอ็มวีทีวี

**เครื่องราชอิสริยาภรณ์**

**อ้างอิง**
 จำนวนหน้า=228
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนเบญจมราชาลัย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:นักแสดงหญิงชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:พิธีกรชาวไทย
หมวดหมู่:นักพูด
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:ผู้ได้รับเครื่องราชอิสริยาภรณ์ ท.ช.